UNIX versjon 6

UNIX versjon 6 (engelsk: Version 6 Unix), eller V6, var den sjette versjonen av operativsystemet Unix som ble utviklet av Bell Laboratories. Likesom versjon 5, var den beregnet på minidatamaskinen PDP-11 fra Digital Equipment Corporation. UNIX versjon 6 er et historisk operativsystem og regnes blant den kategori som kalles forsknings-Unix.

UNIX versjon 6 ble lansert i mai 1975. I januar 1979 ble UNIX versjon 7 lansert, men versjon 6 var likevel i regulær bruk frem til 1985.

UNIX versjon 6 var den første versjonen av Unix som fikk større utbredelse utenfor Bell Laboratories. Den var grunnlaget for den første kommersielle Unix-avarten – IS/1 fra INTERACTIVE Systems Corporation, som ble lansert i 1977. Også Bell Laboratories egen PWB/UNIX 1.0 (1977) var basert på V6, mens tidligere (interne) versjoner var basert på V4 og V5. Whitesmiths lanserte i 1979 den binærkompatible V6-klonen Idris.

Referanser

Kategori:Bell Laboratories
Kategori:Unix-varianter
Kategori:Historiske operativsystemer
Kategori:Programvare fra 1975
Kategori:Produktavviklinger i 1985
Kategori:1975 i USA
Kategori:1985 i USA